stanford-oval/wikipedia huggingface dataset:
ספרות ההיכלות והמרכבה
הערות שוליים

↑  ראו: רחל אליאור, ספרות ההיכלות והמרכבה: זיקתה למקדש, למקדש השמימי ולמקדש מעט, בתוך: ישראל ל' לוין (עורך), רצף ותמורה – יהודים ויהדות בארץ ישראל הביזנטית-נוצרית, ירושלים: מרכז דינור לחקר תולדות ישראל, יד יצחק בן-צבי, תשס"ד
↑  ‏היכלות זוטרתי‏ (Q118113966)
↑  ‏היכלות רבתי‏ (Q118113903)
↑  ‏מעשה מרכבה‏ (Q118113706)
↑  ר' אליעזר מגרמייזא, יונתן בלייער (ע), סודי רזיי, ירושלים: זכרון אהרן, תשע"ח, עמ' קכז' חלק א',
| ארון הספרים היהודי |
| --- | --- | --- |
| כתבי יסוד | תורה • נביאים • כתובים • ספר יצירה • משנה • תוספתא • תלמוד (בבלי וירושלמי) • מסכתות קטנות • סידור ומחזור • הגדה של פסח |  |
| מדרשי הלכה (חז"ל) | מכילתא דרבי ישמעאל • מכילתא דרבי שמעון בן יוחאי • ספרא • ספרי במדבר • ספרי זוטא במדבר • ספרי דברים • מכילתא דברים • ספרי זוטא דברים |  |
| מדרשי אגדה (חז"ל) | מדרש רבה • מדרש תנחומא • פרקי דרבי אליעזר • סדר עולם • ילקוט שמעוני • אבות דרבי נתן • תנא דבי אליהו • פסיקתא דרב כהנא • פסיקתא זוטרתא • מדרש שוחר טוב |  |
| ראשונים ואחרונים | פירוש רש"י לתורה • פירוש רש"י לתלמוד • חובות הלבבות • משנה תורה (והשגות הראב"ד) • תוספות • ספר הזוהר • שולחן ערוך (והגהות הרמ"א) • שולחן ערוך הרב • קיצור שולחן ערוך • משנה ברורה |  |
| סוגות | מדרש • ספרות האגדה • ספרות ההיכלות והמרכבה • פרשנות למקרא • פרשנות למשנה • פרשנות לתלמוד • פרשנות השולחן ערוך • שו"ת • ספרי חסידות • סיפורי חסידים |  |
| קבלה |
| --- | --- | --- |
| מושגי יסוד | אבי"ע • ספירות • קליפות • אינסוף (קבלה) • תורת הצמצום • תורת השמיטות • עץ החיים • סדר השתלשלות • מעשה בראשית • מעשה מרכבה • מדיטציה יהודית • אסטרולוגיה קבלית • מיסטיקה יהודית • פרדס (יהדות) | תרשים עשר הספירות |
| ספרות | ספר יצירה • ספר הזוהר • ספר הבהיר • ספרות ההיכלות • ספר רזיאל המלאך • עץ חיים (ספר) | תרשים עשר הספירות |
| קטגוריות | קבלה • יהדות • מיסטיקה יהודית | תרשים עשר הספירות |
| אישים | רבי שמעון בר יוחאי • רבי יצחק סגי נהור • הרבנים עזרא ועזריאל בני שלמה • רבי עזריאל בן מנחם • רבי משה בן נחמן • רבינו בחיי בן אשר • רבי משה קורדובירו • האר"י • רבי חיים ויטאל • רבי נפתלי כ"ץ • רבי יהונתן אייבשיץ • רבי יעקב עמדין • רבי חיים בן עטר • הרמח"ל • הגאון מווילנה • הרב שלום שרעבי • הרב חיד"א •  הרב נתן אדלר • הרב יעקב אבוחצירא • רבי יוסף חיים • הרב שלמה אלישיב • הרב ישראל אבוחצירא | תרשים עשר הספירות |
מושגים בקבלה
| --- | --- |
בקרת זהויות :  NLI: 987007286786605171  BIBSYS: 95003638  BnF: cb14624328b (data)  GND: 4335231-5  NKC: ph896402  SUDOC: 121840042  VIAF: 174983753   WorldCat (עם VIAF): 174983753
שאסר

שאסר אה פייה צרפתי, 1885.
שָׁאסֶר (בצרפתית: Chasseur - "צייד") הן סוג יחידות אשר התקיימו לאורך ההיסטוריה בעיקר בארצות דוברות צרפתית, בהן צרפת ובלגיה.
יחידות שאסר (chasseurs) התחלקו ליחידות חיל רגלים קלות שאסר אה פיֶיה (chasseurs à pied), יחידות פרשים קלות שאסור אה שבאל (chasseurs à cheval) ויחידות הרריות שאסר אלפן (שנגזרו מהשאסר אה פייה). יחידות אלו כולן התבססו על תנועה מהירה בשדה הקרב והשתמשו בטקטיקות של איגופים ולחימה מצומצמת עם תקיפות מדויקות בנקודות תורפה של קו האויב.
היסטוריה

בשנת 1743, במהלך מלחמת הירושה האוסטרית, הקים ז'אן קרטיין פישר כוח משולב פרשים ורגלים בן 600 חיילים שזכה לכינוי "השאסרים של פישר" (ציידי פישר). פישר, יליד גרמניה, נשען על המסורת הגרמנית של כינוי חיילים קלים כציידים (ראו יגר). הכוח התגבש לכדי שתי פלוגות, אחת של שאסֶרים רכובים (שאסר אה שבאל) ואחת של שאסרים רגליים (שאסר אה פְיֶיה), הם לבשו מדים ירוקים כהים עם שאקו ללא מצחיה ונוצת מצנפת לבנה. ערב מלחמת שבע השנים ב-1756 היחידה גדלה והפכה לקורפוס אשר מנה כ-2,000 חיילים שהתחלקו לשמונה פלוגות רכובות ושמונה פלוגות רגלים. בשנת 1788 כלל הצבא הצרפתי שמונה גדודי שאסֶרים וערב המלחמות הנפוליאוניות ב-1793 מספר זה גדל לכדי 21 גדודי שאסֶרים.
לצד השאסרים הרגליים, השאסרים הרכובים התפתחו אף הם במקביל לכדי 24 אסקדרוני שאסר אה שבאל, כאשר כל אחד שירת תחת פיקוד רגימנט דרגונים והיווה את המרכיב הקל של הרגימנט. ב-1779 אסקדרונים אלו רוכזו לכדי שישה רגימנטים של שאסר אה שבאל, מספר שגדל בהדרגה כאשר רגימנטי דרגונים הומרו לשאסרים והגיע ערב המלחמות הנפוליאוניות לכדי 25 רגימנטים של שאסרים רכובים. מבחינת יעוד וציוד לחימה, השאסרים הרכובים של תחית המאה ה-19 היו דומים להוסרים, אך במקום המדים הצבעוניים והמעוטרים של ההוסרים הם לבשו מדים ירוקים כהים בדומה לשאסרים הרגליים.
יחידות שאסר > שאסור אה פיֶיה

באופן מסורתי, יחידות השאסר הרגליות הבסיסיות בצבא הצרפתי מוגדרות כגדוד, בשונה מהנהוג בצבאות אחרים וכן ביחידות השאסר הרכובות, המוגדרות כרגימנטים. כיום הצבא הצרפתי כולל רק גדוד שאסרים רגלי אחד; גדוד שאסר אה פייה ה-16 (16e BCP), תחת פיקוד החטיבה המשוריינת השנייה. בנוסף, מרכז אימון כוחות היבשה מכונה גדוד שאסר אה פייה הראשון (CENTAC), אך אינו מתפקד כגדוד לוחם ורק משמר את שם הגדוד ההיסטורי.
יחידות שאסר > שאסר אלפן

יחידות שאסר אלפן ראשונות הוקמו ב-1888, עם המרתם של שישה רגימנטים של שאסר אה פייה  ליחידות אלפיניות, זאת כתגובה להתבססות האיטלקית על הגבול ההררי עם צרפת. לאורך השנים הוקמו עוד מספר רגימנטים ששירתו במלחמת העולם הראשונה (בעיקר כתגבורת לחזית האיטלקית) ובמלחמת העולם השנייה. כיום הצבא הצרפתי כולל שלושה גדודי שאסר אלפן: השביעי, ה-13 וה-27, כולם תחת פיקוד 'חטיבת חיל הרגלים ההררי ה-27' (Brigade d'Infanterie de Montagne), בנוסף הגדוד השישי (6e BCA) משמש לאימון לוחמה הררית.
יחידות שאסר היו גם בצבא הקיסרי הרוסי.
יחידות שאסר > שאסר אה שבאל

רגימנט שאסר הראשון (1er RCh), החטיבה המשוריינת השביעית
רגימנט שאסר הרביעי (4e RCh), חטיבת חיל הרגלים ההררי ה-27
יחידות שאסר > יחידות אחרות

המונח שאסר כביטוי ללחימה דינאמית ומהירה, שימש למספר יחידות לאורך השנים וכיום משמש את רגימנט שאסור אפריקה והגדוד הקל המוצנח הראשון:
גדוד שאסר מוצנח הראשון (1er RCP), החטיבה המוצנחת ה-11
רגימנט שאסר אפריק השלישי (3e RCA), החטיבה המשוריינת השביעית
רגימנט שאסר אפריק ה-12 (12e RCA), החטיבה המשוריינת השנייה
רגימנט שאסר אפריק הראשון (1er RCA), מרכז אימון לכוחות שריון
ראו גם

יגר - יחידות מקבילות במדינות דוברות גרמנית
רובאי - יחידות מקבילות במדינות דוברות אנגלית
ברסליארי - יחידות מקבילות במדינות דוברות איטלקית
גדוד שאסר ה-40, מדגסקר, 1895
פרש מרגימנט שאסר אפריק הראשון, הקרב הראשון על המארן 1914
רגימנט שאסר אה שבאל הראשון, 2014
ג'ון הולנד

ג'ון מייקל ג'וזף הולנד (באנגלית: John Michael Joseph Holland; נולד ב-6 בנובמבר 1988) הוא כדורסלן פוארטו ריקני יליד-ארצות הברית ששיחק לאחרונה בעמדת הסמול פורוורד בהפועל תל אביב מליגת העל בכדורסל והיורוקאפ, ובנבחרת פוארטו ריקו בכדורסל.
קריירת מכללות

הולנד שיחק כדורסל מכללות במדי אוניברסיטת בוסטון, שם, כג'וניור וכסיניור בשנים 2009–2011, הוביל את אזור אמריקה איסט עם 19.2 נקודות למשחק בשתי העונות. הוא נבחר לשחקן השנה באזור והוביל את קבוצתו לטורניר אליפות המכללות בכדורסל.
קריירה מקצועית > באירופה (2011–2015)

הולנד לא נבחר בדראפט ה-NBA ‏2011, וב-5 ביולי 2011 חתם בקוראל רואן באסקט מליגת העל הצרפתית לעונת 2011/12. ב-28 משחקים במדי הקבוצה הוא העמיד ממוצעים של 14.3 נקודות, 4.7 ריבאונדים ו-1.8 אסיסטים למשחק.
ביולי 2012 הצטרף הולנד לאוקלהומה סיטי ת'אנדר לליגת הקיץ של ה-NBA באורלנדו ולמיאמי היט לליגת הקיץ בלאס וגאס. ב-5 באוגוסט 2012 חתם בקחאסול סביליה מליגת ה-ACB הספרדית והיורוקאפ לעונת 2012/2013. ב-33 משחקי ליגה הוא העמיד ממוצעים של 10.4 נקודות, 2.8 ריבאונדים, 1.4 אסיסטים ו-0.7 חטיפות למשחק, וב-12 משחקי יורוקאפ רשם ממוצעים של 10.1 נקודות, 1.9 ריבאונדים, 2.5 אסיסטים ו-1.0 חטיפות.
ביולי 2013 הצטרף הולנד למינסוטה טימברוולבס לליגת הקיץ 2013. ב-29 באוקטובר 2013 הוא חתם בגראבלין דנקירק הצרפתית מליגת העל והיורוקאפ לעונת 2013/2014. הוא שיחק ב-23 משחקי ליגה עם ממוצעים של 10.9 נקודות, 3.2 ריבאונדים ו-1.3 אסיסטים ב-26.3 דקות, וב-13 משחקי יורוקאפ, בהם רשם 9.9 נקודות, 3.7 ריבאונדים ו-1.5 אסיסטים ב-29.5 דקות למשחק.
ב-26 בספטמבר 2014 חתם הולנד בסן אנטוניו ספרס מה-NBA, אך נחתך מסגל הקבוצה ב-13 באוקטובר. למחרת הוא חתם בבשיקטש מהסופר ליגי הטורקית והיורוקאפ לעונת 2014/2015. ב-15 משחקי יורוקאפ הוא העמיד ממוצעים של 8.7 נקודות, 2.8 ריבאונדים, 1.3 אסיסטים ו-0.6 חטיפות.
קריירה מקצועית > בארצות הברית (2015–2019)

ב-23 בדצמבר 2015 נרכש הולנד על ידי קאנטון צ'ארג' מליגת הפיתוח של ה-NBA. הוא ערך את הופעת הבכורה שלו בצ'ארג' באותו הלילה בהפסד 111–113 לגרנד ראפידס דרייב, בו רשם 11 נקודות, 3 ריבאונדים, 5 אסיסטים ו-2 חטיפות. ב-37 משחקים במדי הצ'ארג' הוא העמיד ממוצעים של 16.0 נקודות, 3.1 ריבאונדים, 2.0 אסיסטים ו-1.2 חטיפות ב-30.2 דקות למשחק.
ב-11 באפריל 2016 חתם הולנד בבוסטון סלטיקס מה-NBA לשארית עונת 2015/2016, וב-19 באפריל ערך את הופעת הבכורה שלו בסלטיקס ובליגה בהפסד הפלייאוף 72–89 לאטלנטה הוקס, כששיחק דקה אחת מהספסל. ב-31 באוגוסט 2016 הוא נחתך על ידי הסלטיקס.
ב-26 בספטמבר 2016 חתם הולנד בקליבלנד קאבלירס, ששחררה אותו ב-22 באוקטובר לאחר שהופיע בשלושה משחקי קדם העונה.
ב-9 בדצמבר 2016 נרכש הולנד מחדש על ידי הקאנטון צ'ארג', ובסיום העונה נבחר לשחקן האימפקט של השנה בליגת הפיתוח, השחקן המצטיין מבין אלו שהגיע באמצע העונה. לאחר סיום העונה חתם הולנד בבייג'ינג איסטרן באקס מליגת ה-NBL הסינית, אך עזב אותה לפני שהופיע במשחק אחד במדיה.
ב-8 בספטמבר 2017 חתם על חוזה דו כיווני עם קליבלנד קאבלירס מה-NBA, לפיו חילק את הזמן בין הקאבס לקבוצת ליגת הפיתוח שלהם, קאנטון צ'ארג', והיה השחקן הראשון שחתם על חוזה כזה עם הקבוצה. בעונת 2017/2018 הוא שיחק את משחק הבכורה שלו בעונה הסדירה של ה-NBA, לאחר שהופיע רק במשחק פלייאוף יחיד במדי בוסטון. הולנד שיחק 24 משחקים במדי הקאבלירס וקלע 2.3 נקודות למשחק. הוא זכה עם קליבלנד באליפות האזור המזרחי ועלה לגמר ה-NBA, בו הפסידה הקבוצה בסוויפ 0–4 לגולדן סטייט ווריורס. הולנד נחתך על ידי הקאבס ב-9 בנובמבר 2018.
ב-19 בנובמבר 2018 רכשה אוסטין ספרס, קבוצת ליגת הפיתוח של סן אנטוניו, את הזכויות על הולנד ובחירת סיבוב שני ב-2019 מהקאנטון צ'ארג' בתמורה לג'רון בלוסומגיים.
קריירה מקצועית > סן מיגל בירמן (2019)

ב-7 בנובמבר 2019 חתם הולנד בסן מיגל בירמן מליגת ה-PBA הפיליפינית במקום דז ולס.
קריירה מקצועית > הפועל ירושלים (2019–2020)

ב-26 בדצמבר 2019 חתם הולנד בהפועל ירושלים מליגת העל בכדורסל כמחליף לטרנט לוקט, וזכה עימה בגביע המדינה. לאחר שעזב באמצע עונת 2019/2020 לאחר שזו הופסקה בעקבות מגפת הקורונה בישראל, הוא חתם מחדש בקבוצה ב-18 במאי 2020. במדי ירושלים קלע הולנד 10.4 נקודות למשחק.
קריירה מקצועית > קאזאן ופוארטו ריקו (2020–2022)

ב-27 ביולי 2020 חתם הולנד במועדון הרוסי אוניקס קאזאן מהליגה המאוחדת של VTB.
ב-23 באוגוסט 2021 חתם בקארידורוס דה פאחארדו מה-BSN הפוארטו ריקנית (אנ'), במדיה העמיד ממוצעים של 12.8 נקודות, 3.8 ריבאונדים, 2.2 אסיסטים ו-1.1 חטיפות למשחק.
ב-5 בפברואר 2022 חזר הולנד לאוניקס קאזאן מה-VTB, אך עזב את הקבוצה כעבור כמה שבועות עקב הפלישה הרוסית לאוקראינה וחתם בבורסאספור מליגת העל הטורקית. ביולי חזר לזמן קצר לקארידורס דה פאחארדו.
קריירה מקצועית > הכוכב האדום בלגרד (2022–2023)

ב-9 ביולי 2022 חתם הולנד בקבוצת היורוליג הסרבית הכוכב האדום בלגרד לעונת 2022/2023. ב-22 משחקי יורוליג קלע בממוצע 3.6 נקודות בפחות מ-10 דקות למשחק, וב-29 ביוני 2023 הודיע כי ייפרד מהמועדון.
קריירה מקצועית > הפועל תל אביב (2023–2024)

ב-27 ביולי 2023 חתם הולנד בהפועל תל אביב מליגת העל בכדורסל והיורוקאפ. בסיום עונת 2023/2024 שוחרר הולנד מהמועדון.
קריירה בנבחרת

הולנד ייצג לראשונה את נבחרת פוארטו ריקו בכדורסל ב-2011, כששיחק בטורניר ידידות לנבחרות אמריקה. הוא זכה עם הנבחרת במדליית כסף באליפות האמריקות בכדורסל 2013, ושיחק עימה גם בגביע העולם בכדורסל 2023.
הערות שוליים

↑  פרופיל, באתר אוניברסיטת בוסטון
↑  "John Holland Earns AP All-America Recognition in Men's Basketball". AmericaEast.com. 29 במרץ 2011. {{cite news}}:  (עזרה)
1 2 3 4  סטטיסטיקות, באתר Basketball-Reference.com
↑  "Spurs Announce 2014-15 Training Camp Roster". סן אנטוניו ספרס. 26 בספטמבר 2014. {{cite news}}:  (עזרה)
↑  "Spurs Waive John Holland". NBA. 13 באוקטובר 2014. {{cite news}}:  (עזרה)
↑  Beşiktaş land John Holland from San Antonio Spurs, בשיקטש
↑  סיקור המשחק, באתר ליגת הפיתוח של ה-NBA
↑  סטטיסטיקות, באתר ליגת הפיתוח
↑  סיקור המשחק, באתר ESPN
↑  Celtics waive John Holland, ESPN
↑  "Cavaliers Waive John Holland". קליבלנד קאבלירס. 22 באוקטובר 2016. {{cite web}}:  (עזרה)
↑  Canton's John Holland named 2016-17 NBA D-League Impact Player of the Year, NBA
↑  Cavaliers Sign John Holland to Two-Way Contract, קליבלנד קאבלירס
↑  סטטיסטיקות, באתר ה-NBA
↑  Cavaliers Sign Andrew Harrison to Two-Way Contract, קליבלנד קאבלירס
↑  ג'ף גרסיה, Austin Spurs trade forward Jaron Blossomgame to Canton, WOAI
↑  פאולו דל רוסאריו (7 בנובמבר 2019). "San Miguel taps John Holland to replace Dez Wells". ESPN5. {{cite news}}:  (עזרה)
↑  אפרת עמורבן, המחליף של לוקט: ג'ון הולנד חתם בהפועל י-ם, באתר ynet, 26 בדצמבר 2019
↑  יאיר צוקר, ‏הפועל ירושלים היא מחזיקת גביע המדינה בכדורסל, בפעם החמישית, באתר דבר העובדים בארץ ישראל, 14 בפברואר 2020
↑  אהרל'ה ויסברג‏, רשמית: גם ג'ון הולנד יחזור להפועל ירושלים, באתר וואלה, 18 במאי 2020
↑  פרופיל, באתר מנהלת ליגת העל בכדורסל
↑  תום נחום, ‏ג'ון הולנד עזב רשמית וחתם בקאזאן הרוסית, באתר ONE‏, 27 ביולי 2020
↑  "Cariduros de Fajardo oficializan regreso de John Holland al BSN". ElVocero.com (בספרדית). 23 באוגוסט 2021. {{cite web}}:  (עזרה)
1 2  "Holland comes back to Unics, ex Fajardo". Eurobasket. 5 בפברואר 2022. {{cite web}}:  (עזרה)
↑  John Holland signs with Bursaspor in Turkey, basketnews.com
↑  "Zvezda adds forward Holland". יורוליג.
↑  גידי ליפקין, ‏ג'ון הולנד חתם בהפועל תל אביב לשנה אחת, באתר ONE‏, 27 ביולי 2023
אפסר

סוס עונד אפסר עור
אַפְסָר (באנגלית: Halter) היא מערכת של רצועות על ראש בעל חיים או הצוואר, לרוב אצל חיות מבויתות, המאפשרת להוביל אותם. בניגוד לרסן האפסר אינו מאפשר לשלוט במדויק בתנועות החיה ולבצע פעולות כגון רכיבה. מקור המילה אפסר מפרסית afsār.[דרוש מקור]
היסטוריה

עם ביות בעלי החיים הגדולים המשמשים לעבודה ומשא נאלצו בני האדם למצוא שיטות המאפשרות להוביל את בעלי החיים ממקום למקום או לקשור אותם בנקודה מסוימת כדי שלא יברחו. האפסר הפשוט ביותר היה שימוש בחבל הקשור סביב צוואר הבהמה אך שיטה זו לא הייתה יעילה עם חיות גדולות כגון פרה מאחר שהכוח הרב של החיה היה עדיף על היכולת של האדם למשוך אותה. אחד השכלולים של האפסר הוא לכרוך את החבל סביב הראש ולא הצוואר כך שמשיכה בחבל מסבה את ראש החיה ומעודדת אותה ללכת בכיוון הרצוי. ”במה בהמה יוצאה ובמה אינה יוצאה: יוצא הגמל באפסר ונאקה - בחוטם”(משנה, מסכת שבת – פרק ה, משנה א)
אלטרנטיבה נפוצה לאפסר היא הנזם, טבעת המושחלת דרך מחיצת האף ואליה קשור חבל. מכיוון שחוטם הוא אזור רגיש אצל בעלי חיים רבים מספיקה משיכה קלה בחבל כדי להסב את ראש החיה ולהובילה בכיוון הרצוי.
חלקי האפסר

רֹאשִׁיָּה - כל מערכת רצועות הנלבשת על הראש כגון אפסר, או רסן (מכונים גם בהתאמה, ראשיית בית וראשיית רכיבה).
אַפְסָר - מערכת של חבלים או רצועות הנבשות על הראש ומאפשרת להוביל את החיה.
רְצוּעַת הָעֹרֶף, עָרְפִּית - נכרכת סביב העורף.
רְצוּעַת הַלְּחָיַיִם, לֶחְיוֹנִית - רצועות הנמתחות לאורך הלחיים.
רְצוּעַת הַסַּנְטֵר, סַנְטֵרִית - הרצועה מתחת לסנטר.
רְצוּעַת הַחֹטֶם, חָטְמִית - הרצועה מעל החוטם או שם כולל לרצועות סביב החוטם.
רְצוּעַת הַגָּרוֹן, גְּרוֹנִית - הרצועה מתחת לגרון.
רְצוּעַת הַאַפְסָר - הרצועה שנמתחת בין רצועת הגרון לרצועת החוטם. משמשת לעיתים להחזיק את ראש החיה או לקשור אליה חבל ההובלה.
טבעת קשירה - טבעת המחברת בין רצועת האפסר לרצועות החוטם, אליה מחובר לעיתים חבל ההובלה.
כלב עונד אפסר בסגנון קולר.
כבש הבית עם אפסר מחבל
נחום שריג

| --- | --- |

סא"ל נחום שריג, מפקד חטיבת הנגב ראשון מימין, לשמאלו: יצחק רבין. מרץ 1949.
 לידה:  25 בנובמבר 1915 ירושלים, האימפריה העות'מאנית
 פטירה:  27 ביולי 1999  (בגיל 83) בית השיטה, ישראל
 מדינה:  ישראל 
 כינוי:  סרגיי
 בן או בת זוג:  תקוה שריג 
 צאצאים:  יוסף שריג, רן שריג 
 השתייכות:   פלמ"ח   צבא הגנה לישראל
 דרגה:  סגן אלוף
 תפקידים בשירות
 מפקד הגדוד הראשון של הפלמ"ח  מפקד היחידות המיוחדות בפלמ"ח  מפקד חטיבת הנגב
 פעולות ומבצעים
 מלחמת העצמאות
 תפקידים אזרחיים
 מזכיר הקיבוץ המאוחד, ראש המועצה האזורית הגלבוע, יוזם תנועות ביטחוניות התנדבותיות
 הנצחה
 רחוב על שמו בבאר שבע
 
נחום שריג, מפקד חטיבת הנגב במבצע חורב
בניצנה הכבושה לאחר מבצע חורב. מימין: דני אגמון, נחום שריג, אבי זכאי
עוזי נרקיס (משמאל) ונחום שריג במבצע חורב, 12/1948
נחום ("סרגיי") שריג (וייספיש) (25 בנובמבר 1915 – 27 ביולי 1999) היה ממפקדי הפלמ"ח הבולטים ומפקד חטיבת הנגב במלחמת העצמאות, שלאחריה פרש מצה"ל ושב לקיבוצו, בית השיטה. שימש כמזכיר הקיבוץ המאוחד וכראש המועצה האזורית הגלבוע.
ביוגרפיה

שריג נולד בירושלים, על גבול שכונת מאה שערים, לשרגא ויוכבד וייספיש, משפחה חרדית, דור שביעי בירושלים, מצאצאי הרב נחום לעוי משאדיק. אביו יצא לארצות הברית לצורכי פרנסה ונחום גדל ללא אביו. מצעירותו נמשך אל פעילות ההגנה ותנועות הנוער החילוניות. בנעוריו הצטרף לתנועת המחנות העולים, במסגרתה יצא להגשמה ב"קבוצת החוגים" שייסדה את קיבוץ בית השיטה. נישא לסופרת תקוה שריג, בתו של הרב ד"ר יוסף הלוי זליגר, מייסד תחכמוני. אחד ממנהיגי נטורי קרתא, לייב וייספיש, היה בן דודו. שריג ווייספיש שמרו על קשר בבגרותם ובמקביל, ניהלו ויכוחים על הנושאים בהם היו חלוקים בדעותיהם.
כשהוקם הפלמ"ח ב-1941 הצטרף אליו שריג ושירת כמ"מ בפלוגה א' תחת פיקודו של יגאל אלון. בסוף 1944, בעת הארגון הראשוני של פלוגות הפלמ"ח בגדודים, מונה למפקד הגדוד הראשון של הפלמ"ח. הוא פיקד על הפעולה לשחרור המעפילים במחנה עתלית, באוקטובר 1945, ועל הפשיטות על מתקני הרדאר הבריטיים על חוף הים התיכון. לאחר מכן, מונה למפקד הגדוד הרביעי של הפלמ"ח שהיווה אז למעשה את המפקדה של היחידות המיוחדות של הפלמ"ח.
ביוגרפיה > במלחמת העצמאות

עם פרוץ מלחמת העצמאות, קיבל שריג את האחריות על פעילות הפלמ"ח בנגב ומאוחר יותר, כשאורגנה חטיבת הנגב, קיבל את הפיקוד עליה והיה מפקדה במשך כל מלחמת העצמאות. בעת פלישת הצבא המצרי והקרבות הקשים שהתחוללו סביב נקודות היישוב העבריות בנגב, התנגד שריג לפינוי הילדים והנשים מהנקודות שבמצור מחשש שצעד כזה יביא לירידה בכושר העמידה של היישובים.
שלושת המבצעים הגדולים בהם נטלה חלק חטיבת הנגב בפיקודו היו: מבצע יואב בו הצליחו כוחות החטיבה וכוחות נוספים לפרוץ את המצור על הנגב ולכבוש את באר שבע, מבצע חורב בו השתלטה החטיבה על קו ביר עסלוג'-עוג'ה אל-חפיר ועל חלקים במזרח חצי האי סיני ומבצע עובדה בו נכבש הנגב הדרומי בואך אילת.
עם הגעת החטיבה לחופי הים האדום השתתף נחום שריג בטקס הנפת דגל הדיו באום רשרש. הוא היה זה שפקד על חייליו להכין את הדגל לקראת סיום מבצע עובדה, ומסר אותו לאברהם אדן (ברן) על מנת שיגיע רגלית לאום רשרש ויניף אותו שם. נחום שריג יצא אחריו עם שני ג'יפים, חצה את גבול מצרים תוך הסתכנות בתקרית צבאית, ואסף את אדן עם שניים מחייליו על מנת שיגיעו ראשונים לאום רשרש.
ביוגרפיה > לאחר המלחמה

בתום מלחמת העצמאות שוחרר מצה"ל ושב לקיבוץ בית השיטה. בשנת 1962 הוענקה לו אזרחות כבוד של באר שבע.
בין תפקידיו בשנים שלאחר מכן: כהונה כמזכיר תנועת הקיבוץ המאוחד (בשנים 1967–1972) וכהונה כראש המועצה האזורית הגלבוע. כמו כן, מילא בקיבוצו את תפקיד המזכיר ב-10 קדנציות.
לאחר מלחמת יום הכיפורים, בה נהרג בנו, המשורר והמלחין יוסף שריג, היה היוזם המרכזי להקמת התנועה ההתנדבותית שכונתה אז "הבריגדה הכחולה" ופעלה בבסיסי צה"ל לשיקום מערך הלוגיסטיקה. כמו כן, יזם הקמת תנועה התנדבותית נוספת, "אביץ", לסיוע בביצור יישובי הצפון.
בן נוסף של נחום שריג הוא רן שריג, מפקד חטיבה 179 במלחמת יום הכיפורים, ולאחר מכן סגן מפקד אוגדה.
לנחום שריג גם בתו רות, ושני בניו הצעירים אייל ויצחק.
ב-1984 היה ממקימי עמותת דור הפלמ"ח שמטרתה הייתה הנצחת פעולות הפלמ"ח ואף שימש כיושב ראש שלה עד פטירתו.
נחום שריג נפטר בי"ד באב תשנ"ט ונטמן לצד רעייתו תקוה בקיבוצו בית השיטה.
הנצחתו

העיר באר שבע קראה רחוב על שמו בשכונת רמות.
על שמו מגדל תצפית ברמות יששכר, מעל קיבוץ בית השיטה.
לקריאה נוספת

משה גבעתי, "בדרך המדבר והאש - תולדות גדוד 9", תל אביב: הוצאת מערכות ומשרד הביטחון – ההוצאה לאור, תש"נד - 1994.
מרדכי נאור, "עמוד האש על הכרמל: מבצעי הפלמ"ח נגד תחנות הרדאר הבריטיות בשנים 1946-1947", הוצאת משרד הביטחון, 2006.
מאיר פעיל, אברהם זהר ועזריאל רונן, "פלמ"ח: פלוגות המחץ של ה"הגנה", 1949-1941", תל אביב: הוצאת משרד הביטחון ועמותת גלילי, 2008.
הערות שוליים

↑  ר' לייבלה וייספיש חסיד של ניטשה, מעריב, 30 ביוני 1970
↑  תהילה עופר, כך סייעו 'מורים לעברית' לרבין לפרוץ אל מחנה עתלית, מעריב, 8 בדצמבר 1985.
↑  מרדכי נאור, "עמוד האש על הכרמל: מבצעי הפלמ"ח נגד תחנות הרדאר הבריטיות בשנים 1946-1947", הוצאת משרד הביטחון, 2006, עמוד 28.
↑  על פי סרט תעודי אודות נחום שריג, שהופק על ידי עמותת "דור הפלמ"ח" ב-1999 והוקרן בערוץ ההיסטוריה ב-6 ביולי 2007
↑  אזרחות כבוד הוענקה לנ. שריג, מעריב, 6 במאי 1962
↑  יוסף מיכלסקי, חטיבת נחום משקמת טנקים, דבר, 16 באוקטובר 1974
| --- | --- |
בקרת זהויות :  NLI: 987007413017205171  VIAF: 5300156223623605400001   WorldCat (עם VIAF): 5300156223623605400001
מחוזות אזרבייג'ן
רפובליקת נחיצ'יבאן

| מס' | שם | בירה | שם בשפת המקור | אוכלוסייה   נכון ל-2020 | שטח בקמ"ר |
| --- | --- | --- | --- | --- | --- |
| 1 | באבק | באבק | Babək | 76,200 | 760 |
| 2 | ג'ולפה | ג'ולפה | Culfa | 47,000 | 1000 |
| 3 | קנגרלי | קנגרלי | Kəngərli | 32,700 | 682 |
| 4 | נחיצ'יבאן (עיר) | - | Naxçıvan Şəhər | 94,500 | 190 |
| 5 | אורדובד | אורדובד | Ordubad | 50,200 | 980 |
| 6 | סדרק | גיידרבאד | Sədərək | 16,100 | 160 |
| 7 | שחבוז | שחבוז | Şahbuz | 25,300 | 840 |
| 8 | שארור | שארור | Şərur | 117,600 | 870 |
קפטן תחתונים: הסרט

| --- | --- |

כרזת הסרט בעברית
 מבוסס על:  קפטן תחתונים מאת דאב פילקי
 בימוי:  דייוויד סורן
 הופק בידי:  מיירלי סוריה ומארק סוויפט
 תסריט:  ניקולאס סטולר
 שחקנים ראשיים:  אד הלמס קווין הארט תומאס מידלדיץ' ניק קרול ג'ורדן פיל
 מדבבים:  אד הלמס (Captain Underpants) תומאס מידלדיטץ' (George Beard) קווין הארט (Harold Hutchins) ניק קרול (Professor Poopypants) מל רודריגז לזלי ניקול ארין גריי ואן אוסברי ג'ורדן פיל קריסטן שאל בריאן פוסהן דייוויד סורן 
 מדבבים בעברית:  דדי זהר   עידו מוסרי   יולי סקר   צביקה פורמן   ניסו שליו
 מוזיקה:  תיאודור שפירו
 מדינה:  ארצות הברית ארצות הברית
 חברת הפקה:  אולפני ההנפשה של דרימוורקס
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  ארצות הברית 2 ביוני 2017 ישראל 13 ביולי 2017
 משך הקרנה:  89 דקות
 שפת הסרט:  אנגלית
 סוגה:  סרט גיבורי-על, ספרות ספקולטיבית, קומדיה, סרט מונפש, סרט קומדיה, סרט לכל המשפחה 
 תקציב:  38 מיליון דולר
 הכנסות:  125.4 מיליון דולר
 הכנסות באתר מוג'ו:   captainunderpants
 תרגום לעברית:  קפטן תחתונים : הסרט האפי הראשון
 אתר רשמי
 דף הסרט ב־IMDb
 
קפטן תחתונים: הסרט (באנגלית: Captain Underpants: The First Epic Movie) הוא סרט קולנוע בהנפשה ממוחשבת של אולפני ההנפשה של דרימוורקס. הסרט יצא לאקרנים ב-2 ביוני 2017. עלילת הסרט מתבססת באופן חופשי על ספר קומיקס לילדים באותו השם מאת דאב פילקי. אולפני ההנפשה של דרימוורקס הפיקו את הסרט, הבמאי היה דייוויד סורן. את הסרט הפיצה פוקס המאה ה-20.
עלילת הסרט

ג'ורג' בירד והרולד הצ'ינס הם שני ילדים שובבים בכיתה ד' הלומדים בבית הספר על שם ג'רום חרבנוביץ'. הם ילדים אחראים, כלומר, כששום דבר רע לא קורה. הדבר היחיד שהם אוהבים יותר מתעלולים הוא לייצר חוברות קומיקס ויחד הם המציאו את גדול גיבורי העל בתולדות בית הספר היסודי – קפטן תחתונים. בהמשך הם הפיחו בו חיים כשהיפנטו את מנהל בית הספר שלהם, מר פיפיש, וגרמו לו לחשוב בטעות שהוא קפטן תחתונים.
שחקנים ודיבוב עברי

אד הלמס / דדי זהר - בנג'מין "בני" פיפיש/קפטן תחתונים
קווין הארט / עידו מוסרי - ג'ורג בירד
תומאס מידלדיץ' / יולי סקר - הרולד הצ'ינס
ניק קרול / צביקה פורמן - פרופסור פומפה פוק שילשולינשטיין פיפיקקי הראשון, הנבל של הסרט
ג'ורדן פיל / ניסו שליו - מלווין מלשנוב, אויבם החנון של ג'ורג' והרולד
אסלת טורבו 2000, רובוט בצורת אסלה. מכונה של מלווין מלשנוב למצעד "ההמצאה" .
קריסטן שאל / מאיה מיטלפונקט - גברת אנטיפה או אדית, מזכירת בית הספר
לזלי ניקול -גברת נורה איטה המחנכת של ג'ורג' הרולד
הפקה

באוקטובר 2011 נודע כי אולפני ההנפשה של דרימוורקס קנו את הזכויות להפקת עיבוד קולנועי לסדרת הספרים.
ב-25 באוקטובר 2013 דיווחו האולפנים שרוב לטרמן יביים את הסרט על פי תסריט של ניקולס סטולר. הסרט היה אמור להיות שיתוף הפעולה השני בין השניים, לאחר מסעות גוליבר.
ב-21 בינואר 2014 הודיעה החברה על צוות המדובבים; אד הלמס בתפקיד מר פיפיש (קפטן תחתונים); קווין הארט בתפקיד ג'ורג בירד; תומאס מידלדיץ' בתפקיד הרולד הצ'ינס; ניק קרול בתפקיד הנבל, פרופסור פומפה פ' פיפיקקי וג'ורדן פיל בתפקיד מלווין, אויבם החנון של ג'ורג' והרולד.
ב-12 ביוני 2014 הוכרז שהסרט ייצא לאקרנים ב-13 בינואר 2017. בעקבות תהליך רה ארגון באולפני דרימוורקס הוכרז שהסרט יופק מחוץ לאולפן, במחיר נמוך בהרבה. הסרט עתיד היה לעבור את תהליך האנימציה באולפני מיקרוס במונטריאול, קנדה, ולהיות בעל מראה שונה מרוב סרטי האנימציה של דרימוורקס. חודש לאחר מכן דיווח האתר דדליין שלטרמן פרש מהפרויקט ושדייוויד סורן שביים את הסרט טורבו מנהל עם האולפנים מגעים במטרה ליטול את מושכות הבמאי.
הסרט צפוי היה לצאת לאקרנים ב-10 במרץ 2017, אך בחודש ספטמבר 2015 הודיעו אולפני דרימוורקס שהסרט בייבי בוס ייצא לאקרנים בתאריך זה, במקומו של קפטן תחתונים. תאריך ההפצה של הסרט היה 2 ביוני 2017.